Què ha criticat Ribó?
Una de les notícies més positives per a Compromís va ser la victòria a la ciutat de València, on la coalició va ser la força més votada a les eleccions valencianes, amb el 20,88% dels vots, un punt més que el PSPV. El PP va caure fins al quart lloc, superat per Ciutadans. Amb aquestes dades a la mà, el batlle Joan Ribó no ha amagat la satisfacció ni l'esperança de repetir el govern de la Nau encapçalat per Compromís. Aquests resultats demostren, segons Ribó, que 'la ciutadania sap que Compromís és l'única formació política a València capaç d'assegurar governs de progrés'. Ha dit que maldaria per repetir l'actual fórmula de govern i ha criticat l'efecte d'arrossegament de 'les grans marques dels partits polítics d'àmbit estatal', en referència als socialistes valencians, però sense esmentar-los directament. Tanmateix, ha constatat la fortalesa del nacionalisme d'esquerres, que a València ha resistit l'efecte del vot útil i ha guanyat a la majoria de districtes de la ciutat.
l'efecte d'arrossegament de 'les grans marques dels partits polítics d'àmbit estatal'